**Zmluva o poskytnutí služieb**

**uzavretá podľa § 269 ods. 2 zákona č. 513/1991 Zb. Obchodný zákonník v platnom znení**

**I.**

**Zmluvné strany**

**1.1 Objednávateľ**: Miestna akčná skupina Chopok juh

 Sídlo: Mýto pod Ďumbierom 64, 976 44

Právna forma: občianske združenie

Registrácia: register občianskych združení

Štatutárny zástupca: Ivan Nomilner, predseda

Kontaktná osoba: Mgr.Vivien Kohútová, manažér

Kontakt: +421 948074741

IČO: 45020205

DIČ: 2022742854

(ďalej len „objednávateľ“)

**1.2 Poskytovateľ**: Ordo Group,s.r.o.

Sídlo: Osadná 2, Bratislava 83103

Právna forma: spoločnosť s ručením obmedzeným

Registrácia: Okresný súd Bratislava I

Štatutárny orgán: Jozef Tóth

Kontakt: Ordo.group@gmail.com

IČO: 45 949 328

DIČ / IČ DPH:

Bankové spojenie / IBAN:

(ďalej len „poskytovateľ“)

**II**.

**Úvodné ustanovenia**

2.1 Poskytovateľ sa zaväzuje, že za dojednanú cenu poskytne objednávateľovi služby podľa článku III. tejto zmluvy.

2.2 Objednávateľ sa zaväzuje poskytnuté služby prevziať a za ich poskytnutie zaplatiť poskytovateľovi dojednanú cenu podľa článku VI. tejto zmluvy.

**III.**

**Predmet zmluvy**

3.1 Poskytovateľ sa zaväzuje, že objednávateľovi poskytne službu „**Príprava Stratégie CLLD MAS Chopok juh**“, ktorá zahŕňa

* zber a spracovanie údajov z územia mikroregiónu Chopok juh,
* spracovanie SWOT analýz,
* formulácia cieľov, opatrení, aktivít,
* spracovanie merateľných ukazovateľov pre monitoring,
* spracovanie finančného plánu implementácie stratégie,
* zhodnotenie prínosov stratégie CLLD, jej synergia a doplnkovosť

Spracovanie stratégie CLLD bude realizované formou:

Konzultácií - telefonické, e-mailové i poštové s členmi a manažmentom MAS CHJ pre potreby zostavenia Stratégie CLLD a spracovania prvkov Stratégie CLLD podľa manuálu a metodického pokynu na spracovanie stratégie CLLD vydaného RO pre PRV SR 2014 – 2020 a manuálu/metodického pokynu na spracovanie stratégie vydaného RO pre IROP.

V zmysle Výzvy na predkladanie žiadostí o nenávratný finančný príspevok z Programu rozvoja vidieka Slovenskej republiky 2014 - 2020, číslo výzvy: 4/PRV/2015 na Opatrenie 19 – Podpora na miestny rozvoj v rámci iniciatívy LEADER, podopatrenie: 19.1 – Prípravná podpora a v zmysle Výzvy na predloženie ponuky na poskytnutie služby: **Príprava Stratégie CLLD MAS Chopok juh,** výsledkom poskytnutia služieb bude komplexne vypracovaný dokument stratégie CLLD v súlade so Systémom riadenia CLLD (LEADER a miestny komunitný rozvoj) pre programové obdobie 2014 – 2020 vydaným Ministerstvom pôdohospodárstva a rozvoja vidieka Slovenskej republiky.

**IV.**

**Termíny plnenia predmetu zmluvy**

4.1 Termíny plnenia predmetu zmluvy podľa článku III. tejto zmluvy sú dojednané nasledovne:

Začiatok prác: nasledujúci deň po nadobudnutí účinnosti zmluvy

Ukončenie prác: 30.09.2015

4.2 Poskytovateľ sa zaväzuje poskytovať služby v rámci etáp tejto zmluvy v úzkej súčinnosti a so zapojením subjektov z verejného, súkromného a občianskeho sektora z územia Miestnej akčnej skupiny Chopok juh. Na tento účel bude poskytovateľ podľa potrieb komunikovať a konzultovať jednotlivé kroky k úspešnému zostaveniu Stratégie s MAS Chopok juh a jej členmi tak, aby poskytnuté služby odrážali očakávania, pohľady a potreby subjektov z územia Miestnej akčnej skupiny Chopok juh.

4.3 Miestom poskytovania služieb je územie Miestnej akčnej skupiny Chopok juh.

**V.**

**Súčinnosť zo strany objednávateľa**

5.1 Podmienkou pre riadne a včasné splnenie termínov plnenia podľa článku IV. tejto zmluvy zo strany poskytovateľa je poskytnutie súčinnosti zo strany objednávateľa v takej forme a takým spôsobom, ako to predpokladá táto zmluva alebo ako to požaduje poskytovateľ vo výzve ústnej, písomnej alebo v elektronickej forme.

5.2 Zmluvné strany sa dohodli, že poskytovateľ v primeranej lehote vyzve objednávateľa na predloženie podkladov potrebných pre splnenie predmetu zmluvy a oznámi mu presný zoznam týchto podkladov a lehotu, v ktorej ich má poskytovateľovi predložiť.

5.3 Objednávateľ sa zaväzuje podklady vyžiadané poskytovateľom odovzdať poskytovateľovi v lehote určenej poskytovateľom podľa bodu 5.2 tohto článku zmluvy.

5.4 Poskytovateľ nie je v omeškaní s plnením záväzku, ak mu objednávateľ neposkytol potrebnú

súčinnosť.

5.5 V prípade, že objednávateľ poruší svoju povinnosť poskytnúť poskytovateľovi súčinnosť, a zároveň tento stav porušenia svojej povinnosti neodstráni ani po uplynutí 5 kalendárnych dní od doručenia písomnej výzvy poskytovateľa, poskytovateľ nie je povinný poskytnúť služby v stanovenom termíne v zmysle bodu 4.1 článku IV. zmluvy a je oprávnený od zmluvy odstúpiť.

**VI.**

**Cena za poskytnutie služieb**

6.1 Cena za poskytnutie služieb v rozsahu podľa článku III. tejto zmluvy je výsledkom procesu verejného obstarávania na predmet zákazky, ktorým bolo „Príprava Stratégie CLLD MAS Chopok juh.“ Zmluvná cena predstavuje cenu ekonomicky najvýhodnejšej cenovej ponuky predloženej v rámci procesu verejného obstarávania realizovaného v súlade s § 9 ods. 9 zákona č. 25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov.

Cena za dodanie služieb je 4750,- EUR bez DPH

Výška DPH 20%...........950,- EUR

Spolu s DPH.................**5700,- EUR**

**VII.**

**Platobné podmienky**

7.1 Úhrady za poskytnuté služby sa budú realizovať na základe faktúr vystavených poskytovateľom. Úhrady sa vykonajú bezhotovostným platobným stykom na účet poskytovateľa uvedený v článku I. tejto zmluvy.

7.2 Poskytovateľ zabezpečí, aby ním vystavené faktúry obsahovali všetky potrebné náležitosti daňového dokladu v zmysle zákona č. 222/2004 Z.z. o dani z pridanej hodnoty v znení neskorších predpisov.

7.3 Objednávateľ si vyhradzuje právo vrátiť faktúru, ktorá nebude obsahovať náležitosti požadované v bode 7.2. Vrátením faktúry sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

7.4 V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň. Za zaplatenie faktúry sa považuje odpísanie fakturovanej čiastky z účtu objednávateľa v prospech účtu poskytovateľa.

7.5 V prípade nedodržania termínu splatnosti faktúry je poskytovateľ oprávnený účtovať objednávateľovi úrok z omeškania vo výške 0,04 % z dlžnej čiastky, a to za každý deň omeškania.

7.6 Ak je poskytovateľ v omeškaní s plnením podľa článku IV. tejto zmluvy, je objednávateľ oprávnený uplatniť si zmluvnú pokutu vo výške 0,04 % z ceny časti plnenia, s plnením ktorého je poskytovateľ v omeškaní.

**VIII.**

**Ostatné dojednania**

8.1 Zmluvné strany sa zaväzujú zachovávať mlčanlivosť o všetkých skutočnostiach, obchodných a technických informáciách, ako aj o údajoch, ktoré si navzájom poskytli pri rokovaní o uzavretí tejto zmluvy, ako aj pri jej realizácii a zaväzujú sa, že tieto skutočnosti, informácie a údaje nezverejnia ani nesprístupnia tretím osobám bez predchádzajúceho písomného súhlasu druhej zmluvnej strany a ani ich nepoužijú pre iné účely, ako pre plnenie podmienok tejto zmluvy.

8.2 Poskytovateľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné právne predpisy, technické normy a podmienky tejto zmluvy. Poskytovateľ sa bude riadiť východiskovými podkladmi objednávateľa, zápismi a dohodami oprávnených pracovníkov zmluvných strán a tiež rozhodnutiami a vyjadreniami dotknutých orgánov štátnej správy a samosprávy.

8.3 Objednávateľ je oprávnený od zmluvy odstúpiť v prípade porušenia povinnosti, ak poskytovateľ poruší povinnosti uložené v tejto zmluve.

8.4 Poskytovateľ je oprávnený od zmluvy odstúpiť v prípade porušenia povinnosti, ak objednávateľ poruší povinnosti uložené v tejto zmluve.

8.5 Odstúpenie od zmluvy je účinné dňom doručenia druhej zmluvnej strane.

8.6 Objednávateľ dáva poskytovateľovi súhlas v zmysle zák. č. 428/2002 Z.z. o ochrane osobných údajov k spracovaniu osobných údajov objednávateľa pre vlastné potreby poskytovateľa na účely súvisiace s touto zmluvou a k poskytnutiu osobných údajov objednávateľa tretím osobám, ktoré budú s poskytovateľom na poskytovaní služieb spolupracovať, ktoré sú oprávnené ich ďalej v rozsahu údajov, ktoré poskytovateľ získal na základe tejto zmluvy, spracovať na účely súvisiace s touto zmluvou, a to v rozsahu osobných údajov uvedených vo všetkých dokumentoch a informáciách, ktoré objednávateľ poskytne poskytovateľovi podľa tejto zmluvy. Objednávateľ tiež súhlasí s tým, aby poskytovateľ mohol získavať jeho osobné údaje kopírovaním, skenovaním, alebo iným zaznamenávaním úradných dokladov a iných dokumentov, ktoré obsahujú osobné údaje, na nosič informácií.

8.8 Poskytovateľ sa zaväzuje strpieť výkon kontroly/auditu/overovania súvisiaceho s dodávateľskými službami kedykoľvek počas platnosti a účinnosti Zmluvy o poskytnutí NFP, v rámci ktorej bude poskytovaná služba financovaná, a to oprávnenými osobami v zmysle Všeobecných zmluvných

podmienok k Zmluve o poskytnutí NFP a poskytnúť im potrebnú súčinnosť, v prípade, že Zmluva o NFP medzi riadiacim orgánom a MAS Chopok juh bude uzatvorená.

**IX.**

**Záverečné ustanovenia**

9.1 Práva a povinnosti oboch zmluvných strán, pokiaľ nie sú stanovené touto zmluvou, sa riadia príslušnými ustanoveniami Obchodného zákonníka, prípadne ďalšími právnymi predpismi.

9.2 Meniť alebo dopĺňať obsah tejto zmluvy je možné len formou písomných dodatkov k zmluve, ktoré budú platné, ak budú riadne potvrdené a podpísané oprávnenými zástupcami oboch zmluvných strán a účinné deň nasledujúci po dni zverejnenia na webovom sídle objednávateľa.

9.3 Práva a povinnosti tejto zmluvy o poskytnutí služieb prechádzajú aj na prípadných právnych nástupcov oboch zmluvných strán.

9.4 Obe zmluvné strany sa zaväzujú ohlásiť všetky zmeny údajov dôležitých pre bezproblémové plnenie zmluvy druhej zmluvnej strane.

9.5 Zmluvné strany majú záujem riešiť všetky svoje spory prednostne mimosúdne a to v zmysle § 3 a § 4 ods. 1 zákona č. 244/2002 Z. z. o rozhodcovskom konaní v znení neskorších právnych predpisov. Zmluvné strany sa dohodli, že všetky spory, ktoré medzi nimi vznikli, alebo ktoré medzi nimi vzniknú z právnych vzťahov vyplývajúcich z tejto zmluvy alebo v súvislosti s ňou, vrátane sporov o platnosť, výklad, zrušenie zmluvy a právnych úkonov strán, sa budú prejednávať a rozhodovať výlučne v rozhodcovskom konaní pred trojčlenným senátom Stáleho rozhodcovského súdneho dvora, so sídlom Kutlikova 17, 851 02 Bratislava V, a to za podmienok a podľa ustanovení uvedených v Štatúte Stáleho rozhodcovského súdneho dvora a v Rokovacom poriadku Stáleho rozhodcovského súdneho dvora. Strany sa zaväzujú podrobiť rozhodnutiu tohto súdu a jeho rozhodnutie bude pre strany konečné, záväzné a vykonateľné. Zmluvné strany vyhlasujú, že sú oboznámené so zoznamom rozhodcov a výškou poplatkov za rozhodcovského konanie Stáleho rozhodcovského súdneho dvora.

9.6 Táto zmluva je vyhotovená v 3 vyhotoveniach, z ktorých po jej podpise poskytovateľ obdrží jedno (1) vyhotovenie a objednávateľ dve (2) vyhotovenia.

9.7 Táto zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni zverejnenia zmluvy na webovej stránke objednávateľa.

9.8 Zmluvné strany si zmluvu prečítali, jej obsahu porozumeli a prehlasujú, že ich prejavy vôle sú slobodné, vážne, zrozumiteľné a určité, čo svojimi podpismi potvrdzujú.

V .................., dňa ...................... V ..............................., dňa ...................

Za poskytovateľa: Za objednávateľa:

.................................................... ....................................................